Esben Lunde Larsen kan ikke huske, om han har forladt møder i kommunalbestyrelsen.

Esben Lunde Larsen (V) erkender, at han i sin tid som kommunalpolitiker har diskuteret vindmøller på hans hjemegn, som kunne berige hans far og hans bror.

- Jeg har selv været en del af kommunalbestyrelsen i Ringkøbing-Skjern Kommune. Det har naturligvis været et omdrejningspunkt, fordi kommunen har en energiplan og et ønske om, at der kan komme større testmøller, lyder det fra ministeren.

Han er kommet under angreb efter Ekstra Bladet i dag har afsløret, at Esben Lunde Larsen kaldte tidligere transportminister Magnus Heunicke (S) i samråd om vindmølleparken uden at oplyse om hans økonomiske involvering i sagen.

Nu er spørgsmålet så, om Esben Lunde Larsen allerede i sin tid som kommunalpolitiker blandede sig i en sag, som hans familie kunne tjene fedt på.

Undervisnings- og forskningsministeren sad i kommunalestyrelsen mellem 2006 og 13. I den sidste periode var han sågar viceborgmester.

- Jeg har aldrig været i en situation, hvor jeg har været inhabil i den her sag, med mindre jeg er gået udenfor døren - og det erindrer jeg ikke.

- Men der er meget, meget klare regler for det i det kommunale i forhold til om man er inhabil eller ej. Det har jeg fuldstændig tillid til, at Ringkøbing-Skjern Kommune har håndteret i det omfang, det har været nødvendigt.

Se også: CV-minister: Jeg har ret til at kæmpe for min privatøkonomi

- Jeg spørger igen. Har du i kommunalt regi stillet dig udenfor døren, når det her er blevet behandlet?, spørger TV2 News' reporter.

- Hvis jeg har været inhabil i sager, så har jeg stillet mig uden for døren.

- Men har du det?

- Det erindrer ikke, om jeg har.

- Du kan ikke huske, om du har stillet dig uden for døren. Men du vidst hele vejen igennem, at du har haft personlige økonomiske interesser. Men du kan ikke huske, om du har stillet dig udenfor døren?

- Nej, men det kan man jo undersøge.

Se også: Jagt efter egen vinding

Se også: V-minister presser styrelse: Ville sikre sin familie milliongevinst

Se også: Uventet angreb på CV-ministeren: Du dolker Bibel-Institut

Se også: Lundes ultra-religiøse fortid: Fordømte fraskilt præst

Se også: Video-mystik om CV-ministers forklaring